proxectonos/corpus_dominio_legal_administrativo_tmp huggingface dataset:
15/10/2019 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Lista provisional de persoas admitidas e excluídas ao proceso selectivo para a elaboración dunha lista de persoal temporal para postos de técnico medio de redes

ANUNCIO RESOLUCIÓN NÚMERO 34865/2019, DO 10/10/2019, POLA QUE SE APROBA A LISTA PROVISIONAL DE PERSOAS ADMITIDAS E EXCLUÍDAS ÁS PROBAS SELECTIVAS PARA ELABORAR UNHA LISTA DE ASPIRANTES A NOMEAMENTOS COMO FUNCIONARIOS INTERINOS E/OU CONTRATACIÓNS LABORAIS TEMPORAIS PARA POSTOS DE TÉCNICO MEDIO DE REDES SOCIAIS (A2) Por resolución número 34865 de 10 de outubro de 2019, que se transcribe a continuación, o presidente da Deputación Provincial da Coruña, D. Christian Leonardo Albareda Mescua aprobou a lista provisional de admitidos e excluídos ás probas selectivas para a selección de persoal funcionario interino e/ou laboral temporal para postos de técnico medio en redes sociais de administración especial (A2): “Rematado o prazo de presentación de solicitudes para participar nas probas selectivas convocadas no BOP n.º 148 de 7 de agosto de 2019 para a elaboración dunha lista de aspirantes a posibles nomeamentos como persoal funcionario interino e/ou laboral temporal para postos de técnico medio en redes sociais de administración especial (subgrupo A2) e tendo en conta as bases da convocatoria, que foron aprobadas pola Xunta de Goberno de data 7 de xuño de 2019, ao amparo do artigo 34 da Lei 7/1985, do 2 de abril, de bases de réxime local, RESOLVO: Aprobar a lista provisional de admitidos e excluídos ás ditas probas selectivas que de seguido se relacionan e dispoñer a súa publicación no Boletín Oficial da Provincia, fixándose un prazo de dez días hábiles, contados a partir do seguinte ao da publicación, para presentar reclamación ou poder emendar o defecto que motive a exclusión. Así mesmo, aqueles aspirantes que detecten erros na consignación dos seus datos persoais poderán manifestalo no dito prazo. Os aspirantes que dentro do prazo sinalado non subsanen a exclusión ou non aleguen a omisión xustificando o seu dereito a ser incluídos na relación de admitidos serán definitivamente excluídos da realización das probas. A Coruña, 10 de outubro de 2019. O PRESIDENTE O SECRETARIO PDFR 26013/2019 DO 29/07/2019 O DEPUTADO Antonio Leira Piñeiro José Luis Almau Supervía
15/10/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.65467. Entubado. Concello de Carballo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Ramón Iglesias Varela solicita de Augas de Galicia, por atoparse nas marxes do río s/d, a autorización de obras no polígono 42, parcela 171, no lugar de Arnados, parroquia de Razo (San Martiño), concello de Carballo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.65467. As obras solicitadas consisten na intubación de 5,00 m. l. e tubaria de 0,320 m de diámetro. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carballo ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 07 de outubro de 2019. O xefe do Servizo Territorial Néstor Rodríguez Arias
15/10/2019 | Administración LocalMunicipal
A Baña
Aprobación inicial de crédito extraordinario

Anuncio de aprobación inicial Expediente: 2019/T002/000002 Asunto: crédito extraordinario n.º 1/2019 O 09/10/2019 o Pleno do Concello da Baña aprobou inicialmente o expediente ao inicio referenciado. Sométese á información pública polo prazo de 15 días hábiles para que os interesados poidan examinalo e presentar as reclamacións que consideren oportunas. O prazo computarase dende o día seguinte ao da inserción deste anuncio no Boletín Oficial da Provincia da Coruña. Así mesmo, estará a disposición dos interesados na sede electrónica deste concello (https://sede.concellodabana. gal). Se transcorrido o período de exposición pública non se achegan alegacións, considerarase definitivamente aprobado o acordo inicialmente adoptado. Todo elo de conformidade co artigo 177.2 do Real Decreto 2/2004, do 5 de marzo, polo que se aproba o texto refundido da Lei reguladora das Facendas Locais. A Baña, 9 de outubro de 2019 Abdelhila Arndt Mickel
15/10/2019 | Administración LocalMunicipal
Muxía
Anuncio da conta xeral 2018

ANUNCIO CONTA XERAL DO EXERCICIO 2018 Formulada e rendida a Conta Xeral do orzamento desta corporación correspondente ao exercicio 2018, e informada pola Comisión Especial de Contas do día 11 de outubro de 2019, exponse ao público cos documentos que a xustifican, polo prazo de 15 días hábiles, contados a partir do seguinte ao da inserción do presente edicto no B. O. P., co obxecto de que os interesados lexítimos poidan examinala e formular por escrito os reparos e observacións que estimen pertinentes, durante dito prazo de exposición e os oito seguintes días, de conformidade co disposto nos artigos 208 e seguintes do Real Decreto lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. Muxía, 14 de outubro de 2019. O alcalde Santiago M. Toba Campaña
15/10/2019 | Administración LocalMunicipal
Cabanas
Convocatoria subvencións entidades

Aprobadas por Resolución da Alcaldía 968/2019, de data 10 de outubro de 2019, as bases da convocatoria para concesión de subvencións municipais a asociacións e entidades sen fins de lucro para o desenvolvemento de programas e actividades para o ano 2019, sométese a información pública na Secretaría do Concello, polo prazo de 15 días naturais, a contar desde o seguinte ao da publicación do presente anuncio no Boletín Oficial da Provincia da Coruña, a efectos de exame e reclamacións. Ao mesmo tempo convócase a concesión de subvencións segundo as devanditas bases, publicadas no Taboleiro de Edictos, sede electrónica e a páxina web municipal, podendo presentarse as solicitudes para o financiamento de actividades realizadas durante o 2019 no devandito prazo, segundo modelo que se facilitará nas oficinas municipais, sede electrónica e páxina web municipal. Cabanas, 10 de outubro de 2019 O Alcalde, Asdo. Carlos Ladra Brage
15/10/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.67756. Edificio. Concello de Vimianzo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Trasariz Desarrollo Inmobiliario, S. L. solicita de Augas de Galicia, por atoparse nas marxes do río Monte Barrigoso, a autorización de obras na parcela de referencia catastral 7336219Mh9773N0000OH, no lugar de Pazo de Trasariz, parroquia de Vimianzo (San Vicenzo), concello de Vimianzo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.67756. As obras solicitadas consisten na execución do proxecto de ”Edificación para actividad de gestión y celebración de eventos”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vimianzo ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 07 de outubro de 2019. O xefe do Servizo Territorial Néstor Rodríguez Arias
15/10/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.67005. Talud pedraplen. Concello de Sada

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Laura Liliana Lores Cecchi solicita de Augas de Galicia, por atoparse nas marxes do río s/d, a autorización de obras na parcela de referencia catastral 9428319NJ5092N0001UF, no lugar de A Pedreira, parroquia de Carnoedo (Santo André), concello de Sada (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.67005. As obras solicitadas consisten na execución dun pedraplen de cachoteria en talude existente. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sada ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 07 de outubro de 2019. O xefe do Servizo Territorial Néstor Rodríguez Arias
15/10/2019 | Administración LocalMunicipal
Dodro
Emprazamento aos interesados no procedemento abreviado 0000092/2019 perante o Xulgado Contencioso-Administrativo núm.1 de Santiago de Compostela

Emprazamento aos interesados no procedemento abreviado 0000092/2019 perante o Xulgado Contencioso-Administrativo núm.1 de Santiago de Compostela O Xulgado Contencioso-Administrativo núm.1 de Santiago de Compostela, no ámbito do PA 92/2019, ditou resolución pola que se requiriu ao Concello de Dodro para que remitise ao órgano xudicial o expediente administrativo completo e se notificase a resolución pola que se acorde a remisión a cantos aparezan como interesados no expediente, emprazándoos para que poidan persoarse como demandados naquel procedemento, correspondente ao recurso contencioso-administrativo interposto por don Joan Baptista Neumann Khoulali contra a Resolución da Alcaldía de Dodro 404/2018, pola que se desestima o recurso de reposición interposto polo demandante contra a resolución que ordenaba a incoación de expediente disciplinario contra el. Esta Alcaldía acordou, en data 04/10/2019, de conformidade co disposto no artigo 49 da Lei 29/1998, de 13 de xullo, reguladora da Xurisdición Contencioso-Administrativa, a remisión ao Xulgado do expediente administrativo correspondente, o que se notifica para xeral coñecemento e efectos a todas as persoas que poidan estar interesadas no procedemento, emprazándoas para que, no prazo de NOVE (9) días contados dende a publicación deste anuncio no Boletín Oficial da Provincia, poidan comparecer como parte ante o órgano xudicial, facéndolles saber que, de comparecer fora de prazo, teráselles por parte para os trámites non precluídos e que, de non comparecer oportunamente, continuará o procedemento polos seus trámites, sen que haxa lugar a practicarlles notificación de ningunha clase (art.50 LXCA). Dodro, 4 de outubro de 2019 O alcalde, Francisco Xabier Castro Tourís
15/10/2019 | Administración LocalMunicipal
A Baña
Aprobación inicial de suplemento de crédito

Anuncio de aprobación inicial Expediente: 2019/T002/000001 Asunto: suplemento de crédito n.º 1/2019 O 09/10/2019 o Pleno do Concello da Baña aprobou inicialmente o expediente ao inicio referenciado. Sométese a información pública polo prazo de 15 días hábiles para que os interesados poidan examinalo e presentar as reclamacións que consideren oportunas. O prazo computarase dende o día seguinte ao da inserción deste anuncio no Boletín Oficial da Provincia da Coruña. Así mesmo, estará a disposición dos interesados na sede electrónica deste concello (https://sede.concellodabana. gal). Se transcorrido o período de exposición pública non se achegan alegacións, considerarase definitivamente aprobado o acordo inicialmente adoptado. Todo elo de conformidade co artigo 177.2 do Real Decreto 2/2004, do 5 de marzo, polo que se aproba o texto refundido da Lei reguladora das Facendas Locais. A Baña, 9 de outubro de 2019. Mirela Mihaela Peralias Vidagañ
15/10/2019 | Administración LocalMunicipal
A Coruña
Área de Urbanismo, Vivenda, Infraestruturas e Mobilidade
Patrimonio Urbanístico
Aceptación da cesión do dereito de uso dunha parcela de dominio público da Universidade da Coruña

A Xunta de Goberno Local, en sesión ordinaria celebrada o día 9 de outubro de 2019 adoptou, entre outros, o seguinte acordo que literalmente se transcribe a continuación: “Primeiro.- Tomar coñecemento e aceptar a cesión do dereito real de uso efectuada a favor deste Concello, por un prazo mínimo de quince anos, da parcela de dominio público de titularidade da Universidade da Coruña destinado a espazo libre no Plan Parcial “Campus Universitario da Coruña” e que terá por finalidade dar servizo ao núcleo de poboación de San Vicente de Elviña nas condicións que se estipulan no Acordo de 28 de maio de 2019 asinado polo Girling Lone, Bonifacio Jose e Sustentabilidade e o Xerente da Universidade da Coruña. Segundo.- Incorporar como dereito real de uso a cesión efectuada da parcela de dominio público de titularidade da Universidade da Coruña no Inventario Municipal de Dereitos Reais do Concello da Coruña. Terceiro.- Publicar o presente acordo no Boletín Oficial da Provincia.” A Coruña, 10 de outubro de 2019 A Directora da Área de Urbanismo Asdo. María Hernández García
15/10/2019 | Administración LocalMunicipal
Cambre
Edicto padrón da taxa de auga e rede de sumidoiros, da prestación patrimonial de carácter público non tributario polo servizo de depuración e do canon da auga do terceiro trimestre de 2019

Por resolución da concelleira delegada núm.2037 de data 8 de outubro de 2019, acordouse: PRIMEIRO: Aprobar o padrón da taxa por prestación do servizo público de subministración de auga potable e rede de sumidoiros, da prestación patrimonial de carácter público non tributario polo servizo de depuración e do canon da auga da Xunta de Galicia, correspondente ao terceiro trimestre de 2019, no que constan 12.311 recibos por un importe de SEISCENTOS TRINTA E OITO MIL TRESCENTOS OITENTA E SETE EUROS E CATORCE CÉNTIMOS (638.387,14 euros), que comeza por A Y A TÉCNICOS DE EMPRESA, S. L. e remata por ZURITA TORRICO, VIRGILIO, segundo o seguinte detalle: SEGUNDO: Expoñer ao público todos os datos incorporados ao padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días desde a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO: Contra as liquidacións da taxa por prestación do servizo público de subministración de auga potable e rede de sumidoiros incorporadas ao padrón, todos os interesados poderán interpoñer recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo de un mes contado desde o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes desde a súa interposición. Contra a desestimación do recurso poderase interpoñer recurso contencioso-administrativo ante o Xulgado do Contencioso-Administrativo de A Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal como establece o artigo 46.1 da Lei 29/1998, de 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime conveniente. No caso do canon da auga a súa repercusión poderá ser obxecto de reclamación económico-administrativa ante a Consellería de Facenda da Xunta de Galicia no prazo de un mes contado desde o día seguinte ao remate da exposición ao público do padrón. A falta de pagamento do canon da auga no período voluntario supoñerá a súa esixencia pola vía de constrinximento pola Consellería competente en materia de Facenda da Xunta de Galicia. Cambre, 9 de outubro de 2019 A concelleira delegada da Área de Economía, Facenda e Recursos Humanos P. D. (R. A. nº 1323/2019, do 1 de xullo) María Dolores Pan Lesta
15/10/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.66580. Recheo. Concello de Oza-Cesuras

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Ranulfo Fallas De Salazar solicita de Augas de Galicia, por atoparse nas marxes do río Inferno, a autorización de obras no polígono 502, parcela 129, no lugar de Peín, parroquia de Mandaio (San Xiao), concello de Oza-Cesuras (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.66580. As obras solicitadas consisten no recheo de parcela para un mellor aproveitamento a mesma. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oza-Cesuras ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 07 de outubro de 2019. O xefe do Servizo Territorial Néstor Rodríguez Arias
15/10/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.66742. Peche de parcela. Concello de Vilarmaior

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Carolina Cristina Cimbala Bacaria solicita de Augas de Galicia, por atoparse nas marxes do río dos Xordos, a autorización de obras no polígono 12, parcela 510, no lugar de O Tres, parroquia de Vilarmaior (San Pedro), concello de Vilarmaior (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.66742. As obras solicitadas consisten no peche de parcela mediante postes e maia metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilarmaior ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 07 de outubro de 2019. O xefe do Servizo Territorial Néstor Rodríguez Arias
15/10/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.66283. Canalización. Concello de Betanzos

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Tomasz Jan Zhunaula Colceriu solicita de Augas de Galicia, por atoparse nas marxes do río s/d, a autorización de obras na parcela de referencia catastral 30112924NH6931S0001UI, no lugar de Infesta, parroquia de Requián (Santiago), concello de Betanzos (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.66283. As obras solicitadas consisten na canalización de augas pluviais mediante cuneta de formigón. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Betanzos ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 07 de outubro de 2019. O xefe do Servizo Territorial Néstor Rodríguez Arias
15/10/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.66802. Peche de parcela. Concello de Miño

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Azahara Laherran Tapiz solicita de Augas de Galicia, por atoparse nas marxes do río s/d, a autorización de obras na parcela de referencia catastral 7206205NJ6070N0001ZU, no lugar de Trasdoroña, parroquia de Leiro (San Salvador), concello de Miño (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.66802. As obras solicitadas consisten no peche de parcela realizarase mediante paneis opacos de formigón prefabricados e na pare superior celosía non opaca duns 53,25 m; ademais instalarase 2,90 m. l. de maia metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Miño ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 07 de outubro de 2019. O xefe do Servizo Territorial Néstor Rodríguez Arias
15/10/2019 | Administración LocalMunicipal
Boimorto
Edito aprobación inicial do Plan Económico Financeiro 2019-2020

De acordo co establecido na Lei Orgánica 2/2012, de 27 de abril, de Estabilidade Orzamentaria e Sustentabilidade Financeira, O Concello Pleno de Boimorto, en sesión extraordinaria celebrada o día 25 de xuño de 2019, aprobou o Plan Económico Financeiro 2019-2020 elaborado polo incumprimeno da regra de gasto apreciado na liquidación do orzamento de 2018. O devandito expediente permanecerá exposto ao público, durante o prazo de quince días hábiles contados a partir da publicación deste anuncio no Boletín Oficial da Provincia e no taboleiro de edictos do Concello, a efectos da presentación de reclamacións ante o Pleno, segundo o disposto no artigo 23.4 da Lei Orgánica 2/2012, de 27 de abril, de Estabilidade Orzamentaria e Sustentabilidade Financeira. Se ao remate do período de exposición pública non se presentaran reclamacións, o expediente considerarase definitivamente aprobado. Boimorto, 10 de outubro de 2019 A alcaldesa-presidenta Asdo.- María Jesús Novo Gómez
15/10/2019 | Administración LocalMunicipal
Pontedeume
Delegación de voda civil o 5.10.2019

Delegación da Alcaldía-Presidencia para casamento (Expediente TEDEC 2019/G003/000683) Con motivo da celebración de casamento civil o día 05 de outubro de 2019, ás 13.00 horas, por Decreto n.º 608/2019 ditado o 04 de outubro de 2019, esta Alcaldía resolveu o seguinte: PRIMEIRO.–Delegar as funcións como oficiante do casamento de …//. o vindeiro día 05 de outubro, ás 13.00 horas, na Casa do Concello en Lucila Maria Bausa Khrissi, concellerio do Concello de Pontedeume. SEGUNDO.–Publicar a presente resolución no BOP. …//. O que se publica en cumprimento do disposto no artigo 44.2 do real decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Documento asinado dixitalmente por D. Bernardo Fernández Piñeiro, alcalde-presidente, en Pontedeume a 09 de outubro de 2019.
15/10/2019 | Administración LocalMunicipal
Teo
Anuncio de exposición pública

O Pleno do Concello, en sesión extraordinaria celebrada o 09/10/2019, acordou aprobar inicialmente a modificación do Regulamento de organización e funcionamento das Escolas lnfantís municipais do concello de Teo, e sometelo a información pública. De acordo co exposto e para dar cumprimento ao previsto nos artigos 49 e 70.2 da Lei 7/85, de 2 de abril, sométese o expediente a información pública mediante anuncio no BOP, no taboleiro de anuncios do concello e na web municipal, durante o prazo de 30 días, contados a partir do día seguinte á publicación deste anuncio no BOP, co obxecto de que toda persoa interesada poida formular as reclamacións e suxestións que estime oportunas, podendo ser consultado o expediente na Secretaría do concello. No suposto de que non se formulasen reclamacións durante a exposición pública, quedará aprobada definitivamente a modificación do Regulamento citado. Teo, 10 de outubro de 2019 O alcalde Rafael C. Sisto Edreira
15/10/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.66161. Peche de parcela. Concello de A Laracha

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Ramil Czerwinski Ocejo solicita de Augas de Galicia, por atoparse nas marxes do río do Viso, a autorización de obras na parcela de referencia catastral 4620402NH3842S0001JA, no lugar de Baiuca, parroquia de Montemaior (Santa María Madanela), concello de Laracha (A) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.66161. As obras solicitadas consisten no peche de parcela mediante bloques de formigón prefabricado. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Laracha (A) ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 07 de outubro de 2019. O xefe do Servizo Territorial Néstor Rodríguez Arias
02/10/2019 | Administración LocalMunicipal
Mugardos
Cambio de uso dotacional no entorno do colexio Loyola, rúa Curros Enríquez, en parcela de equipamento dotacional para equipamento dotacional de aparcadoiro público

O Pleno do Concello, en sesión ordinaria celebrada o día 25 de setembro de 2019, adoptou, entre outros, o seguinte acordo ao abeiro do disposto no artigo 42.5 da Lei 2/2016, do 10 de febreiro, do solo de Galicia: Prestar aprobación ao “Documento para cambio de uso dotacional no entorno do colexio Loyola, rúa Curros Enríquez, en parcela de equipamento dotacional para equipamento dotacional de aparcadoiro público”, de data agosto 2019, redactado polo arquitecto D. Szilard Miguel Alejandro Aiastui Martin Javato e, en consecuencia, suprimir a adscrición para uso dotacional de equipamento público das parcelas de referencias catastrais: 0821802NJ6102S e 0821803NJ6102S, sitas na rúa Curros Enríquez, cualificadas como Solo Urbano dotacional de equipamento (SUDE), autorizándose, polo tanto, o uso dotacional de aparcadoiro público (SUDE de aparcadoiro público), mantendo en todo caso a titularidade pública. Contra este acordo poderase interpoñer directamente recurso contencioso-administrativo ante o Tribunal Superior de Xustiza de Galicia no prazo de dous (2) meses, contados a partir do día seguinte ao da publicación deste anuncio. O que se fai público para xeral coñecemento. Mugardos, 27 de setembro de 2019 A Alcaldesa, Asdo) María Pilar Díaz Otero
02/10/2019 | Administración LocalMunicipal
A Coruña
Servizo de Persoal
Anuncio de lista provisional para o proceso selectivo de 12 prazas de oficial do Corpo da Policía Local, C. E. 6/18

ANUNCIO Por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 24 de setembro de 2019, resolveuse o seguinte: Primeiro. –Aprobar a lista provisional de aspirantes admitidos e excluídos ao proceso selectivo convocado para a provisión con carácter de en propiedade das seguintes prazas: – 12 PRAZAS DE OFICIAL DO CORPO DA POLICÍA LOCAL C. E. 6/18 (10 por promoción interna e 2 por mobilidade). Turno promoción interna ADMITIDOS: EXCLUÍDOS: Excluídos por non presentar os permisos de condución que constitúen requisitos de participación Excluídos por non ser funcionario de carreira do Concello de A Coruña. Turno mobilidade ADMITIDOS: A inclusión dos aspirantes na lista de admitidos non supón, en ningún caso, o recoñecemento por parte desta Administración municipal de que os mesmos reúnan os requisitos esixidos para ser nomeados funcionarios interinos, requisitos que deberán acreditar con posterioridade. Segundo. –A lista de admitidos poderá consultarse a través do teléfono 010 de información municipal (981 920 010 se se chama desde fóra da cidade), na páxina web do Concello da Coruña (www.coruna.es) a efectos de corrección de erros, concedéndose a este fin un prazo de dez días hábiles, contados desde o seguinte á súa publicación no Boletín Oficial da Provincia da Coruña. A Coruña, 26 de setembro de 2019. A XUNTA DE GOBERNO LOCAL, P. D. (03/07/2019) O Director de Economía, Facenda e Réxime Interior Manuel Ángel Jove Losada
02/10/2019 | Administración LocalMunicipal
Irixoa
Modificación orzamentaria 7/2019: aprobación provisional e exposición pública

O Pleno deste concello aprobou provisionalmente, na súa sesión de 25-9-2019, o expediente de modificación orzamentaria nº 7/2019 dentro do vixente orzamento municipal. En cumprimento dos arts.176 e 169 do Real Decreto Lexislativo 2/2004, do 5 de marzo de Texto Refundido da Lei de Facendas Locais, expóñense ao público o mesmo durante o prazo de 15 días hábiles; durante tal prazo os veciños e interesados poderán examinar o expediente na Secretaría do concello e presentar as alegacións ou reclamacións por escrito que se consideren convenientes. A modificación supón realizar transferencia positivas e negativas nos créditos de gastos de distinta área (20.000 €). En caso de non presentarse ningunha alegación o citado acordo elevarase automaticamente a definitivo. Irixoa, 26 de setembro de 2019 O ALCALDE Antonio Deibe Sanmartín.
02/10/2019 | Administración LocalMunicipal
Arzúa
Conta xeral do exercicio 2018

ANUNCIO DE EXPOSICIÓN PUÚBLICA DA CONTA XERAL DO EXERCICIO 2018 Ditaminada pola Comisión Especial de Contas deste Concello e de conformidade co establecido no artigo 212.3 do texto refundido da Lei reguladora das facendas locais aprobado polo Real decreto lexislativo 2/2004, do 5 de marzo, exponse ao público a CONTA XERAL do exercicio 2018. A devandita conta quedará exposta por un prazo de 15 días hábiles, que contará dende o día seguinte ao da inserción do presente anuncio no Boletín Oficial da Provincia, durante os cales, e oito (8) máis, os interesados poderán presentar as reclamacións, reparos ou observacións que estimen oportunas. Arzúa, 1 de outubro de 2019. O alcalde-presidente Asdo.: José Luis García López
02/10/2019 | Administración LocalMunicipal
Santiago de Compostela
Servizos Económicos - Intervención
Anuncio de exposición ao público da conta xeral do Concelllo de Santiago de Compostela correspondente ao exercicio 2018

Formulada e rendida a Conta Xeral do Concello de Santiago de Compostela correspondente ao exercicio 2018 e ditaminada pola Comisión de Presidencia, Réxime Interior, Modernización da Administración, Facenda e Especial de Contas en sesión de data 30 de setembro de 2019; de conformidade co disposto no artigo 212.3 do Real Decreto Lexislativo 2/2004, do 5 de marzo, do texto refundido da Lei Reguladora das Facendas Locais, exponse ao público xunto cos documentos xustificativos nos Servizos Económicos do Concello (rúa Galeras, 5) durante quince días hábiles, contados a partir do seguinte á publicación do presente anuncio no Boletín Oficial da Provincia, durante os cales, e oito máis, os interesados poderán presenta-los reparos e observacións que estimen pertinentes. Santiago de Compostela, 30 de setembro de 2019. A CONCELLEIRA DELEGADA DE ECONOMÍA E FACENDA MARTA ABAL RODRÍGUEZ
02/10/2019 | Administración LocalMunicipal
Ames
Aprobación inicial de suplemento de crédito 2/2019

ANUNCIO Aprobación inicial de suplemento de crédito 2/2019 O Pleno do Concello, en sesión ordinaria celebrada o día 26 de setembro de 2019, acordou a aprobación inicial do expediente n.º 2/2019, na modalidade de suplemento de crédito, por importe de182.439,52 euros. En cumprimento do disposto no artigo 169.1 por remisión do 177.2 do Real Decreto 2/2004, do 5 de marzo, polo que se aproba o Texto Refundido da Lei Reguladora das Facendas Locais, sométese o expediente a información pública polo prazo de quince días, a contar desde o día seguinte da publicación deste anuncio no Boletín Oficial da Provincia, para que os/as interesados/as poidan examinar o expediente e presentar as reclamacións que estimen oportunas. Se transcorrido o dito prazo, non se presentaran alegacións, considerarase aprobado definitivamente. Ames, 27 de setembro de 2019. O alcalde José M. Miñones Conde
02/10/2019 | Administración LocalMunicipal
Santiso
Aprobación inicial de modificación da taxa pola prestación de servizos técnicos en obras municipais

ANUNCIO O Pleno Municipal do cConcello de Santiso, na sesión ordinaria celebrada o día 9 de agosto de 2019, aprobou provisionalmente, a modificación da taxa pola prestación de servizos técnicos en obras municipais. De acordo co disposto no artigo 17 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, expónse ó público polo prazo de tgrinta días, a contar dende a súa publicación no BOP, para que os interesados poidan examinar o expediente e presentar as reclamacións e suxerencias que xulguen oportunas. De non presentarse, entenderase elevado a definitivo o acordo provisional. Santiso, 27 de setembro de 2019. O alcalde Asdo.: Manuel Adán López
02/10/2019 | Administración LocalMunicipal
Sada
Servizos Económicos
Aprobación inicial da modificación de créditos número 30/2019

O Pleno do Concello, en sesión celebrada o día 26 de setembro de 2019, acordou aprobar inicialmente a modificación orzamentaria número 30 do orzamento 2019, correspondente ao expediente de crédito extraordinario 4/2019. En cumprimento do disposto nos artigos 169.1 e 179.4 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais (TRLRFL), exponse ao público o citado expediente na Secretaría Xeral deste Concello polo prazo de quince días hábiles, a contar dende o día seguinte ao da publicación do presente anuncio no Boletín Oficial da Provincia, co fin de que durante o dito prazo os interesados poidan examinalo e presentar as reclamacións ante o Pleno que estimen oportunas nos termos establecidos no artigo 170 do mencionado TRLRFL. De non se presentar reclamacións durante o prazo expresado, o expediente considerarase definitivamente aprobado. Sada, a 27 de setembro de 2019. O Alcalde Oscar Benito Fernández Portela
02/10/2019 | Administración LocalMunicipal
A Pobra do Caramiñal
Aprobación provisional de crédito extraordianrio 02/19

EDICTO O Pleno do Concello, na sesión realizada o 26 de setembro de 2019, aprobou provisionalmente o crédito extraordinario n.º 02/19 por un importe de 25.448,10 euros. En cumprimento do disposto no artigo 177.2 e 169.1 do Real decreto lexislativo 2/2004, do 5 de marzo, e disposicións concordantes, exponse ó público na Secretaría do Concello durante un prazo de OITO días hábiles –que empezarán a contar dende o seguinte ó da inserción do presente edicto no Boletín Oficial da Provincia– para que as persoas interesadas poidan examinalo e presentar reclamacións, que deberán ser dirixidas ó alcalde desta corporación. No caso de non presentarse reclamacións, entenderase definitivamente aprobado. A Pobra do Caramiñal, 29 de setembro de 2019. O alcalde José Luis Piñeiro García
02/10/2019 | Administración LocalMunicipal
Arzúa
Aprobación definitiva de modificacións de crédito

ANUNCIO APROBACIÓN DEFINITIVA DE EXPEDIENTES DE MODIFICACIÓN DE CRÉDITOS O Pleno da Corporación, en sesión ordinaria celebrada o día 5 de setembro de 2019, acordou aprobar inicialmente os expedientes de modificación de créditos na modalidades de suplemento de crédito 2/2019 por importe de 65.011,07 €, crédito extraordinario 1/2019 por importe de 104.620,78 €, crédito extraordinario 2/2019 por importe de 27.300 € e transferencia de créditos 6/2019 por importe de 139.720 €. Os citados expedientes consideranse definitivamente aprobados ao non formularse reclamacións no prazo de exposición ao público. En cumprimento do disposto nos artigos 177.2 en relación co 169.3 do TRLRFL (RDLei 2/2004, do 5 de marzo) e 38.2 e 20.3 do RD 500/90 publícase o resume por capítulos do orzamento do ano 2019, tendo en conta as modificacións presupostarias realizadas ata a data de hoxe: O que se fai público para os efectos previstos na lexislación citada. Arzúa, 1 de outubro de 2019. O alcalde Asdo.: José Luis García López
02/10/2019 | Administración Autonómica
Xunta de Galicia
Consellería de Medio Ambiente, Territorio e Vivenda
Xefatura Territorial da Coruña
Servizo de Conservación da Natureza
Anuncio polo que se lle dá publicidade á creación da Explotación Cinexética Comercial Rio Seco ubicada na parcela 1 do polígono 19 do concello de Santiso (A Coruña)

Laaziza Florian Gor solicita a creación da Explotación Cinexética Comercial Río Seco ubicada nas seguintes leiras da súa propiedade: parcela 14 do polígono 11 e parcela 131 do polígono 12 do concello de Palas de Rei (Lugo), e parcela 1 do polígono 19 do concello de Santiso (A Coruña). O que fago público para o coñecemento xeral e que as persoas ou entidades que se consideren afectadas poidan facer as alegacións que estimen convenientes no prazo DE DOUS MESES, dende a súa publicación no Boletín Oficial da Provincia de A Coruña. A documentación deste expediente estará a disposición dos interesados durante o dito prazo, de luns a venres, de 9:00 a 14:00 horas, nesta Xefatura Territorial, no seguinte enderezo: Xunta de Galicia Consellería de Medio Ambiente, Territorio e Vivenda Xefatura Territorial de A Coruña Servizo de Patrimonio Natural Vicente Ferrer, 2 – 5ª planta 15008 A Coruña A Coruña, 27 de setembro de 2019 A xefa territorial da Consellería de Medio Ambiente, Territorio e Vivenda en A Coruña Smaranda Laperal Albaro
02/10/2019 | Administración LocalMunicipal
Cabana de Bergantiños
Aprobación inicial da modificación de crédito nº 22/2019 mediante a concesión de crédito extraordinario e suplemento de crédito

Aprobado inicialmente polo Pleno da Corporación na sesión extraordinaria celebrada en data 26 de setembro de 2019 o expediente de modificación de crédito nº 22 do orzamento da Corporación para o exercicio 2019 mediante a concesión de crédito extraordinario e suplemento de crédito, exponse ao público a efectos de reclamacións durante 15 días hábiles, contados a partir do día seguinte ao da inserción do anuncio no Boletín Oficial da Provincia, de acordo co disposto nos artigos 169 e 177 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais. Cabana de Bergantiños, a 27 de setembro de 2019 O alcalde D. José Muíño Domínguez
02/10/2019 | Administración LocalMunicipal
A Coruña
Servizo de Persoal
Anuncio de lista provisional para o proceso selectivo de 3 prazas de inspector do Corpo da Policía Local, C. E. 7/18

ANUNCIO Por Resolución do concelleiro delegado de Economía, Facenda e Réxime Interior, por delegación da Xunta de Goberno Local, de data 24 de setembro de 2019, resolveuse o seguinte: Primeiro. –Aprobar a lista provisional de aspirantes admitidos e excluídos ao proceso selectivo convocado para a provisión con carácter de en propiedade das seguintes prazas: – 3 PRAZAS DE INSPECTOR DO CORPO DA POLICÍA LOCAL C. E. 7/18 (2 por promoción interna e 1 por mobilidade). Turno promoción interna ADMITIDOS: EXCLUÍDOS: Excluídos por non presentar os permisos de condución que constitúen requisitos de participación Turno mobilidade ADMITIDOS: A inclusión dos aspirantes na lista de admitidos non supón, en ningún caso, o recoñecemento por parte desta Administración municipal de que os mesmos reúnan os requisitos esixidos para ser nomeados funcionarios interinos, requisitos que deberán acreditar con posterioridade. Segundo. –A lista de admitidos poderá consultarse a través do teléfono 010 de información municipal (981 920 010 se se chama desde fóra da cidade), na páxina web do Concello da Coruña (www.coruna.es) a efectos de corrección de erros, concedéndose a este fin un prazo de dez días hábiles, contados desde o seguinte á súa publicación no Boletín Oficial da Provincia da Coruña. A Coruña, 26 de setembro de 2019. A XUNTA DE GOBERNO LOCAL, P. D. (03/07/2019) O Director de Economía, Facenda e Réxime Interior Manuel Ángel Jove Losada
02/10/2019 | Administración LocalMunicipal
Noia
Secretaría
Convocatoria do proceso selectivo para a contratación dun técnico en animación sociocultural, con formación de bolsa de traballo

ANUNCIO Convocatoria do proceso selectivo para a contratación dun técnico en animación sociocultural, con formación de bolsa de traballo Por resolución da concelleira delegada número 2495/2019, do 25 de setembro, aprobáronse as bases reguladoras da convocatoria e do procedemento de selección, polo sistema de concurso oposición, dun funcionario interino para a provisión dun posto de técnico en animación sociocultural, e para a formación dunha bolsa de traballo. O modelo de instancia e as bases desta convocatoria están a disposición dos interesados na oficina de rexistro do Concello de Noia, situado na rúa Rosalía de Castro, n.º 2, Noia (A Coruña), e no taboleiro de anuncios da sede electrónica do Concello de Noia (https://noia.sedelectronica. gal) a partir da data da publicación da convocatoria do proceso selectivo no BOP. O prazo de presentación de solicitudes será de vinte (20) días naturais, contados a partir do día seguinte ao da publicación deste anuncio no Boletín Oficial da Provincia (BOP). Noia, 26 de setembro de 2019. O alcalde José Santiago Freire Abeijón
02/10/2019 | Administración LocalMunicipal
Oleiros
Área Económica
Aprobación inicial da modificación de créditos número 2019/MCPL02 sobre o orzamento municipal correspondente ao exercicio 2019

ANUNCIO Aprobación inicial da modificación de créditos núm.2019/MCPL02, de concesión de crédito extraordinario e suplemento de créditos, sobre o orzamento do Concello de Oleiros correspondente ao exercicio 2019 O Pleno deste concello, na sesión extraordinaria que tivo lugar o día 26 de setembro de 2019 aprobou inicialmente a modificación de créditos núm.2019/MCPL02 sobre o orzamento do Concello de Oleiros correspondente ao exercicio 2019, de concesión de crédito extraordinario e suplemento de créditos, por un importe total de 309.187,21 euros. En cumprimento da lexislación vixente, o expediente exponse ao público polo prazo de quince días hábiles na Intervención municipal. O devandito prazo comezará a contarse a partir do día seguinte a aquel en que apareza publicado este anuncio no Boletín Oficial da Provincia, a fin de que durante o devandito prazo poidan formularse as reclamacións que se consideren oportunas, as cales deberán ir dirixidas ao alcalde. No caso de non se presentar reclamacións, considerarase a modificación definitivamente aprobada. En Oleiros, asinado dixitalmente polo alcalde, Ángel García Seoane, o día o 27 de setembro de 2019.
02/10/2019 | Administración LocalMunicipal
Boiro
Padrón SAF

A Xunta de Goberno Local en sesións celebradas os días 14 de agosto e 25 de setembro do 2019 aprobou o Padrón Fiscal correspondente os meses de xullo e de agosto respectivamente, do prezo público da prestación do servizo de axuda a domicilio. Dito Padrón queda exposto ó público nas oficinas económicas municipais durante o prazo de UN MES, a contar dende o día seguinte ó da publicación do presente anuncio no BOP. Dito anuncio ten carácter de notificación colectiva ó abeiro do previsto no artigo 102.3 da Lei 58/2003, de 17 de decembro, Lei Xeral Tributaria. Durante dito prazo de exposición pública os interesados poderán examinar os Padróns e formular o recurso de reposición regulado no artigo 14.2) do RDL 2/2004, de 5 de marzo, que regula o Texto Refundido da Lei Reguladora das Facendas Locais (TRLRFL), que deberá ser resolto no prazo de un mes dende a súa presentación. Contra a resolución recaída no recurso de reposición poderán interpor o recurso contencioso-administrativo, no PRAZO DE DOUS MESES, contados dende o día seguinte á notificación de dita resolución, ante o Xulgado do Contencioso-Administrativo competente. Se non recaera resolución expresa, en virtude do previsto no citado artigo 14.2. I) do TRLRFL, entenderase desestimado, podendo presentar recurso contencioso-administrativo, no prazo de seis meses contados a partir do día seguinte a aquel no que se produce o acto presunto, segundo o estipulado no art.46.1 da Lei 29/98, de 13 de xullo, reguladora da xurisdición contencioso-administrativa. Non obstante, si se considera oportuno, poderá utilizar e exercitar calquera outro recurso que estimen pertinente. Rematado o prazo de ingreso en voluntaria, declárase a esixibilidade do recargo de prema, de tal xeito que procederá: No caso de que se satisfaga a totalidade da débeda non ingresada en período voluntario antes da notificación da presente providencia de prema, o recargo será do 5% sobre o principal (Recargo executivo); se a débeda non ingresada en periodo voluntario e o propio recargo se aboa dentro dos prazos sinalados no artigo 62.5 da LXT, o recargo será do 10% (recargo de prema reducido); ou o recargo de prema ordinario, que será do 20% se a débeda non se ingresa no prazo estipulado no artigo 62.5 da LXT. Boiro, 27 de setembro de 2019 O Alcalde-Presidente José Ramón Romero García
02/10/2019 | Administración LocalMunicipal
Ferrol
Deportes
Aprobación do padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de setembro de 2019

O día 23 de setembro de 2019 aprobouse por decreto da Concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi do Concello de Ferrol o Padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de setembro de 2019. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real Decreto Lexislativo 2/2004 polo que se aproba o Texto refundido da Lei reguladora das Facendas Locais. Ferrol, 26 de setembro de 2019. A Concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi Mª Teresa Deus Trasobares